    UPRAVA ZA CESTE
    VUKOVARSKO - SRIJEMSKE ŽUPANIJE
VINKOVCI, J. Kozarca 10, Telefon: 032/331–007 Fax: 032/332–454
www.zuc-vk.hr E-mail: info@zuc-vk.hr OIB: 56828260771
IBAN: HR95 2390 0011 1008 5106 4 MB: 1260626







KLASA:112-01/26-01/03
URBROJ:2196-96-02/3-26-12
U Vinkovcima, 12. kolovoza 2026.godine



	Na temelju članka 11. Zakona o radu („Narodne novine“ br. 93/14, 127/17, 98/19,151/22, 46/23, 64/23), članka 19b. Statuta Uprave za ceste Vukovarsko-srijemske županije („Službeni vjesnik“ Vukovarsko-srijemske županije, br. 23/18 - pročišćeni tekst), članka 73. važećeg Pravilnika o radu, plaćama i drugim primanjima djelatnika, članka 8. važećeg Pravilnika o unutarnjem ustroju i sistematizaciji radnih mjesta, kao i provedenog natječajnog postupka za prijam jednog izvršitelja/ice na neodređeno vrijeme uz obvezan probni rad u trajanju od šest mjeseci na radno mjesto „Suradnik za poslove promidžbe, suradnje s JLS i vođenje analitičkih podataka“, KLASA: 112-01/26-01/03, URBROJ: 2196-96-02/3-26-2, objavljenog dana 17. srpnja 2026.godine u „Narodnim novinama“ br. 78/2026 i na službenoj mrežnoj stranici, ravnatelj Uprave za ceste Vukovarsko-srijemske županije donosi


O D L U K U

1. Domagoj Marošević iz Nuštra, OIB: 75694187222, prima se u stalni radni odnos na neodređeno vrijeme uz obvezan probni rad u trajanju od šest mjeseci na radno mjesto „Suradnik za poslove promidžbe, suradnje s JLS i vođenje analitičkih podataka“ u Upravi za ceste Vukovarsko-srijemske županije.
2. Radni odnos imenovanog započet će dana 21. kolovoza 2026.godine.
3. Prava i obveze između imenovanog i Uprave za ceste Vukovarsko-srijemske županije uredit će se ugovorom o radu.
4. Ova odluka objavljuje se na službenim mrežnim stranicama Uprave za ceste Vukovarsko-srijemske županije, a stupa na snagu osmog dana od dana javne objave.



OBRAZLOŽENJE

	Dana 10. srpnja 2026.godine ravnatelj Uprave za ceste Vukovarsko-srijemske županije donio je Odluku o raspisivanju natječaja za zapošljavanje jednog izvršitelja/ice na radno mjesto „Suradnik za poslove promidžbe, suradnje s JLS i vođenje analitičkih podataka“, KLASA:112-01/26-01/03, URBROJ: 2196-96-02/3-26-1. Istom odlukom imenovana je Komisija za provedbu natječaja.
	Dana 17. srpnja 2026.godine ravnatelj Uprave za ceste Vukovarsko-srijemske županije raspisao je natječaj za prijem jednog izvršitelja/ice na neodređeno vrijeme uz obvezan probni rad u trajanju od šest mjeseci na radno mjesto „Suradnik za poslove promidžbe, suradnje s JLS i vođenje analitičkih podataka“ koji je dana 17. srpnja 2026.godine objavljen u „Narodnim novinama“ br. 78/2026. i na mrežnoj stranici Uprave za ceste Vukovarsko-srijemske županije https://zuc-vk.hr. Protekom otvorenog roka za dostavu prijava, natječaj je zaključen dana 27. srpnja 2026.godine. U propisanom roku za dostavu zaprimljena je jedna (1) prijava. 
	Pravodobnu i urednu prijavu dostavio je kandidat Domagoj Marošević iz Nuštra.
	U skladu s propisanim uvjetima, nakon pregleda zaprimljene prijave kao i na osnovu ostvarenih rezultata testiranja održanog dana 4. kolovoza 2026.godine, kandidat je na pisanom testiranju i intervju ostvario sveukupno 18 bodova u odnosu na maksimalno mogućih 20 bodova, Komisija za provedbu natječaja utvrdila je da kandidat Domagoj Marošević iz Nuštra ispunjava tražene uvjete iz natječaja.





	U postupku je zaprimljena sljedeća dokumentacija: potpisana prijava na natječaj, životopis, izjava o poznavanju rada na računalu, uvjerenje iz evidencije Općinskog kaznenog suda u Zagrebu, potvrda/elektronički zapis Hrvatskog zavoda za mirovinsko osiguranje, te preslike: važeće osobne iskaznice, diplome stečenog zvanja i uvjerenje o stručnoj spremi i zvanju, dokaz o traženom radnom iskustvu od najmanje 1 godine u odgovarajućoj stručnoj spremi i struci na istim ili sličnim poslovima u vidu potvrde poslodavca i ugovora o radu, svjedodžba o položenom državnom stručnom ispitu, te preslika vozačke dozvole „B“ kategorije. U skladu s uvjetima iz natječaja kandidat je dana 6. kolovoza 2026.godine pozvan dostaviti na uvid izvornike dokaza o ispunjavanju formalnih uvjeta. Traženo je dostavljeno na uvid dana 7. kolovoza 2026.godine. 
	Na temelju provedenog postupka, Izvješća o provedenom postupku i Zapisnika o predočavanju izvornika isprava, s obzirom da je kandidat podnio pravodobnu prijavu, da ispunjava opće i stručne uvjete kao i da je uspješno prošao pisano testiranje i razgovor/intervju, donosi se Odluka o prijmu u radni odnos imenovanog kandidata budući da ispunjava sve propisane uvjete iz natječaja.



	UPUTA O PRAVNOM LIJEKU:

	Protiv ove odluke može se izjaviti prigovor ravnatelju Uprave za ceste Vukovarsko-srijemske županije u roku 8 dana od dana dostave odluke. Prigovor se predaje u pisarnicu ili putem pošte na adresu: Uprava za ceste Vukovarsko-srijemske županije, Josipa Kozarca 10, Vinkovci, a može se izjaviti i na zapisnik.





	
	
	RAVNATELJ:

	
	
	Hrvoje Čuljak, dipl.ing.građ.









DOSTAVITI:
1. Domagoj Marošević, javnom objavom 
2. Javna objava na mrežnim stranicama ( https://zuc-vk.hr )
3. Pismohrana, ovdje

